განსაკუთრებული ღვაწლის მქონე თანამემამულეთა ნომინირების პროცედურა

საქართველოს საგარეო საქმეთა სამინისტრო, მიგრაციის პოლიტიკის განვითარების საერთაშორისო ცენტრთან (ICMPD) თანამშრომლობით ევროკავშირის მიერ დაფინანსებული პროექტის – ENIGMMA 2-ის („მიგრაციის მართვის მდგრადობის ხელშეწყობა საქართველოში“) ფარგლებში აგრძელებს მუშაობას დიასპორის ჩართულობის საკითხებზე. პროექტის ერთ-ერთი მიზანია საქართველოს განვითარების პროცესში მაღალი კვალიფიკაციის მქონე თანამემამულეების ჩართულობის ხელშეწყობა. მიზნობრივ ჯგუფებს წარმოადგენენ ჩვენი თანამემამულეები, რომლებმაც პროფესიულ წარმატებებს მიაღწიეს ადგილსამყოფელ ქვეყნებში და ასევე, თავიანთი წვლილი შეიტანეს წარმოშობის ქვეყნის განვითარებაში.

საქართველოს საგარეო საქმეთა სამინისტრო, მიგრაციის პოლიტიკის განვითარების საერთაშორისო ცენტრთან (ICMPD) ერთად, 2021 წლის დეკემბრის თვეში მართავს ღონისძიებას, რომლის მიზანია ქვეყნის წინაშე განსაკუთრებული ღვაწლის მქონე თანამემამულეთა გამოვლენა და მათი დამსახურების აღიარება.

ღონისძიების პროგრამის თანახმად, განსაკუთრებული ღვაწლის მქონე დიასპორის წარმომადგენლეთა გამოვლენა მოხდება ქართული დიასპორის მიერ კანდიდატთა ნომინირების გზით.

**პროექტის თანახმად, მაღალ-პროფილური დიასპორის ნომინირება შესაძლებელია შემდეგ კატეგორიებში:**

* მეცნიერების განვითარებაში შეტანილი წვლილისათვის
* ქართული კულტურის პოპულარიზაციაში შეტანილი წვლილისათვის
* ქართული სპორტის პოპულარიზაციაში შეტანილი წვლილისათვის
* საქველმოქმედო საქმიანობაში შეტანილი წვლილისათვის
* სახალხო დიპლომატიაში შეტანილი წვლილისათვის

**გამონაკლისის სახით ნომინირებული იქნება**

* საქართველოს უცხოელი მეგობარი

**ნომინანტის წარდგენის პროცედურები და შეფასების კრიტერიუმები:**

* ნომინანტი შეიძლება იყოს როგორც ადგილსამყოფელი ქვეყნის, ისე საქართველოს მოქალაქე, აგრეთვე, საქართველოს უცხოელი მეგობარი
* ნომინანტი, თავისი საქმიანობით უნდა ემსახურებოდეს საზღვარგარეთ საქართველოს პოპულარიზაციას და დადებითი იმიჯის წარმოჩენას
* ნომინანტად შეიძლება დასახელდეს პირი, რომელსაც საქართველოს განვითარებაში აქვს შეტანილი წვლილი და ქმნის ახალ შესაძლებლობებს ქვეყნის წინსვლისათვის
* ნომინანტს შეიძლება ქონდეს საერთაშორისო პროფესიული გამოცდილება
* ნომინანტი 1 წელზე მეტი უნდა ცხოვრობდეს საზღვარგარეთ
* ნომინანტის წარდგენისას დიასპორის წარმომადგენელმა უნდა შეავსოს სპეციალური განაცხადის ფორმა, სადაც წარმოდგენილი იქნება ნომინირებული პირის საქმიანობა
* რამდენიმე პირის წარდგენის შემთხვევაში ივსება ახალი განაცხადი
* კანდიდატების წარდგენა შესაძლებელია **2021 წლის 13 ნოემბრიდან - 10 დეკემბრის ჩათვლით.**

|  |
| --- |
| ნომინანტის წარდგენის განაცხადის ფორმა: |
| ინფორმაცია თქვენს შესახებ: |
|  |
| \*თქვენი სახელი: |
|  |
| \*თქვენი გვარი: |
|  |
| \*ელ-ფოსტა: |
|  |
| \*ტელ (მობილური): |
|  |
| ინფორმაცია ნომინანტის შესახებ |
|  |
| \*ნომინანტის სახელი, გვარი: |
|  |
| \*რატომ მიგაჩნიათ, რომ თქვენს მიერ დასახელებული ნომინანტი შეესაბამება ნომინაციას? აღწერეთ მისი მიღწევები (მაქს. 400 სიტყვა) |
|  |
| \*ნომინანტის საკონტაქტო ინფორმაცია (ელ-ფოსტა და/ან მობილური): |
|  |
| გთხოვთ განაცხადი გამოაგზავნოთ შემდეგ ელ-ფოსტაზე: diaspora-awards@icmpd.org  |